# Tjekliste før byggeri og nyindretning

Når I skal bygge om eller ændre på indretningen, har I gode muligheder for at forebygge støj. Denne tjekliste skal I bruge, allerede når I begynder på de første overvejelser om byggeriet.

Formålet er, at I vælger en indretning, der forebygger støj mest muligt, samtidig med at de øvrige krav opfyldes.

En effektiv forebyggelse af støj vil spare jer for store omkostninger senere. Løb gerne tjeklisten igennem flere gange undervejs i byggeprocessen.

**Før I planlægger:**

**NEJ**

**JA**

**Har I en beslutning om støjbekæmpelse ved byggeprojekter?**

I er ikke i tvivl om jeres holdning, hvis I har en skriftlig støjpolitik.

**1**

**Er arbejdsmiljøorganisationen (medarbejderne) repræsenteret i byggeudvalget?**

**2**

Hvis I har svaret nej til nogle af spørgsmålene ovenfor, bør I tage fat i virksomhedens ansvarlige for byggeriet. Så sikrer I jer, at der bliver stillet krav til støjniveauet i de nye bygninger. I får tjekket, om I har stillet de vigtigste krav til støj ved at udfylde de næste punkter.

**Bygningens opdeling:**

**NEJ**

**JA**

**Ved I hvilken produktion, der skal foregå i de nye lokaler?**

**3**

**Har I overblik over støjkilderne i de nye lokaler herunder transport?**

Hvor meget vil de forskellige maskiner og processer støje? Vil der være transport af materialer, som kan støje? For eksempel transportbånd, rullebaner, trådbure, stålkasser og luftdrevet transport.

**4**

**Har I valgt støjsvage maskiner og værktøj?**

Brug de to tjeklister:

1. ”Tjekliste før indkøb af mindre maskiner, håndværktøj osv.”
2. ”Tjekliste før indkøb af større maskiner”

**5**

**Kan I dele støjende områder og lokaler op i støjende og mindre?**

Mulighederne er for eksempel selvstændige rum, støjskærme, akustiklofter og god afstand mellem støjkilderne.

**6**

**Har I stillet krav om særligt støjsvage rum?**

For eksempel:

Kontorer, kontrolrum, pauserum og laboratorier.

Der må ikke være støj fra andre rum.

**7**

Tjekliste før byggeri og nyindretning

**Akustik**

**NEJ**

**JA**

**Har I stillet krav til akustikken i de enkelte arbejdsrum?**

Lokalet skal forsynes med lydabsorberende materialer, der dæmper støjen.

**8**

**Kan I få god effekt af akustisk regulering ud over Arbejdstilsynets krav?**

Gennemgå hvert rum for sig. Hvor meget støj bliver der? Kan den dæmpes med mere akustisk regulering?

**9**

**Støjdæmpning:**

**NEJ**

**JA**

**Har I stillet krav om mindre støj fra installationer i de forskellige rum?**

For eksempel:

Ventilationsanlæg, udsugning, kompressoranlæg, hydraulikanlæg og transportanlæg. Støjende hjælpeudstyr skal placeres i selvstændige rum.

**10**

**Har I stillet krav om støjdæmpning af teknikrum og maskinrum?**

De må ikke medføre støj i andre rum.

**11**

**Har I stillet krav om lydisolering mellem rum?**

Tænk på, at bankelyde kan overføres fra rum til rum.

**12**

Hvis I svarer nej til nogle af punkterne ovenfor, bør arbejdmiljøorganisationen og/eller repræsentanter i byggeudvalget udarbejde støjkrav. Få eventuelt hjælp af en ekstern arbejdsmiljørådgiver.

**Når I planlægger:**

**NEJ**

**JA**

**Er alle jeres krav med i byggeprogrammet?**

Byggeprogrammet beskriver alle de krav, som I ønsker opfyldt, og som rådgiverne tager udgangspunkt i, når de giver forslag til udformning og konstruktion af bygninger og rum.

**13**

**Kender jeres rådgivere og entreprenører deres pligter?**

Bekendtgørelsen om projekterende og rådgiveres pligter kræver, at de vælger løsninger, som sikrer et godt arbejdsmilø. I forbindelse med støj gælder dette bl.a.

akustik i arbejdslokalerne.

**14**

**Opfølgning – projektering om byggeriet:**

**NEJ**

**JA**

**Opfylder projektforslag og tegninger af byggeriet kravene i byggeprogrammet?**

Er der for eksempel taget hensyn til lokalernes akustik? Er støjende udstyr samlet i særlige teknikrum? Er opdeling i støjende og mindre støjende områder gennemført?

Gennemgå rum for rum.

**15**

**Har I aftalt, hvordan I tager stilling til ændringer?**

Undervejs i byggeriet vil der ske ændringer.

Aftal, hvordan I vil undgå, at de får uheldige konsekvenser for arbejdsmiljøet.

**16**

**Ved ibrugtagning:**

**NEJ**

**JA**

**Er støjkravene opfyldt i det færdige byggeri?**

Det kan måles, om støj og akustik er i orden. Få eventuelt hjælp af en ekstern arbejdsmiljørådgiver.

**17**